Μελέτη της αιτιολογίας, ευπάθειας ποικιλιών και χημικής αντιμετώπισης σε έλκη βλαστών της ροδακινιάς
Creators: name: Παπαδημητρίου, Δημήτριος Βασιλείου
Publisher: name: Aristotle University of Thessaloniki
Year: 2024
Subjects: Diaporthe amygdali
Ευπάθεια ποικιλιών
Χημική αντιμετώπιση
Variety susceptibility
Chemical control

description: Το έλκος κλαδίσκων, που προκαλείται από τον μύκητα Diaporthe amygdali, αποτελεί σημαντική ασθένεια κυρίως για τους οπωρώνες αμυγδάλων και ροδακίνων, αν και οι επιπτώσεις του επεκτείνονται και πέρα από αυτά τα είδη ξενιστών. Θεωρείται μία από τις σημαντικότερες ασθένειες αυτών των καλλιεργειών στην ευρωπαϊκή ήπειρο, ιδίως στις μεσογειακές χώρες. Η ασθένεια προσβάλλει κυρίως τους ετησίως εκπτυσσόμενους βλαστούς, που μπορεί να είναι καρποφόροι, με αποτέλεσμα αξιοσημείωτες δυσμενείς επιπτώσεις στη γεωργική απόδοση και παραγωγή. Τα συμπτώματα της ασθένειας είναι ευδιάκριτα και συνοδεύονται από νέκρωση, ταχεία αποξήρανση και επακόλουθη κομμίωση των κλαδίσκων. Το παθογόνο έχει μελετηθεί ανεπαρκώς στην Ελλάδα. Κατά συνέπεια, σκοπός της παρούσας εργασίας ήταν: α) η μοριακή ταυτοποίηση σε επίπεδο είδους από απομονώσεις κλαδίσκων κυρίως ροδακινιάς, προσβεβλημένων από έλκη μυκητολογικής αιτιολογίας, β) ο προσδιορισμός της ευπάθειας 23 ποικιλιών ροδακινιάς σε επίπεδο αγρού παράλληλα με τη διερεύνηση των επιπέδων ευαισθησίας μεταξύ των συμπύρηνων και των εκπύρηνων ποικιλιών και γ) η διερεύνηση της ανάσχεσης του μύκητα, σε υποκείμενα GF 667 με 20 διαφορετικές δραστικές ουσίες και έναν παράγοντα βιολογικής καταπολέμησης. Με τη μοριακή ανάλυση 100 απομονώσεων που πραγματοποιήθηκε, με βάση τη νουκλεοτιδική αλληλουχία και τις φυλογενετικές αναλύσεις των περιοχών των γονιδίων της β-τουμπουλίνης (tub) και της καλμοδουλίνης (cal), ταυτοποιήθηκε πλήρως ως κυρίαρχος αιτιολογικός παράγοντας το είδος D. amygdali. Η συχνότερη παρουσία και η υψηλότερη σοβαρότητα της ασθένειας παρατηρήθηκε σε βλαστούς των ποικιλιών "Παπαγιάννη", "Fortuna" και "VLG". Αντίθετα, σε βλαστούς των ποικιλιών "Early May", "Cal-2000" και "Ferlot" καταγράφηκε χαμηλότερη ένταση της ασθένειας. Όσον αφορά στην αποτελεσματικότητα των δραστικών ουσιών, στην ανάσχεση του παθογόνου, η μικρότερη αποτελεσματικότητα καταγράφηκε για τις δραστικές ουσίες των fluopyram, boscalid και υδροξυδίου του χαλκού. Αντίθετα, υψηλή αποτελεσματικότητα στην ανάσχεση του παθογόνου καταγράφηκε με τον παράγοντα βιολογικής καταπολέμησης Aureobasidium pullulans και τo μυκητοκτόνο tebuconazole. Επιπροσθέτως, με την εφαρμογή του dithianon παρατηρήθηκε σχεδόν καθόλου νέκρωση, καταδεικνύοντας το ως το πιο αποτελεσματικό μυκητοκτόνο για την ανάσχεση του μύκητα. Η παρούσα διατριβή, σχετικά με την ασθένεια του έλκους των κλαδίσκων που προκαλείται από τον μύκητα D. amygdali, είναι η πιο πρόσφατη έρευνα που έχει διεξαχθεί στην Ελλάδα. Η μελέτη αυτή περιλαμβάνει τον πρώτο πανελλαδικό μοριακό χαρακτηρισμό του παθογόνου, την πρώτη παγκόσμια αξιολόγηση ευπάθειας πολυάριθμων ποικιλιών ροδακινιάς στην ασθένεια, σε συνθήκες αγρού και την πρώτη παγκόσμια αξιολόγηση ενός παράγοντα βιολογικής καταπολέμησης, καθώς και όλων των εγκεκριμένων διαθέσιμων εμπορικών σκευασμάτων εναντίον του παθογόνου αυτού in planta.
description: Twig canker, caused by the fungus Diaporthe amygdali, is a significant disease primarily affecting almond and peach orchards, although its impacts extend beyond these host species. It is considered one of the most important diseases for these crops throughout the European continent, especially in Mediterranean countries. The disease predominantly infects the annually emerging shoots, which may be fruit-bearing, resulting in considerable adverse effects on agricultural yield and production. The symptoms of twig canker are distinct and include shoot blight, rapid drying, and subsequent gummosis of the twigs. The pathogen has been insufficiently studied in Greece, so the aim of this work was a) the molecular identification, at species level, of twig isolates mainly of peach trees affected by fungal cankers, b) second, the determination of the susceptibility of 23 peach cultivars at field level along with the investigation of susceptibility levels between clingstone and freestone varieties and c), the investigation of the inhibition of the fungus in GF 667 rootstocks using 20 different fungicides and a biological control agent. After the molecular analysis of 100 isolates which was based on nucleotide sequencing and phylogenetic analyses of the β-tubulin (tub) and calmodulin (cal) gene regions, D. amygdali was identified as the dominant causative agent. The highest disease incidence and severity was observed in orchards cultivated with the cultivars 'Papayanni', 'Fortuna', and 'VLG'. Orchards cultivated with the cultivars 'Early May', 'Cal-2000', and 'Ferlot', in contrast, showed the lowest disease severity. Regarding the efficacy of the fungicides tested in inhibiting the pathogen, the lowest efficacy was recorded for fluopyram, boscalid, and copper hydroxide. On the other hand, high effectiveness in inhibiting the pathogen was recorded with the biological control agent Aureobasidium pullulans and the fungicide tebuconazole. Additionally, the application of dithianon resulted in almost no necrosis, demonstrating it as the most effective fungicide for controlling the fungus. This master’s thesis is the most updated study conducted in Greece. Concerning the disease of constriction canker caused by the fungus D. amygdali, this study includes the first nationwide molecular characterization of the pathogen, the first global evaluation of the susceptibility of numerous peach cultivars to the disease, under field conditions and the first global assessment of the effectiveness of approved fungicides and a biological control agent against this pathogen in planta.